
Еуразиялық экономикалық комиссия Кеңесінің «Еуразиялық  экономикалық комиссия Кеңесінің 2017 жылғы 28 сәуірдегі № 20 шешіміне өзгерістер енгізу туралы» шешімінің жобасы туралы

1.Еуразиялық экономикалық комиссия Кеңесінің «Еуразиялық  экономикалық комиссия Кеңесінің 2017 жылғы 28 сәуірдегі № 20 шешіміне өзгерістер енгізу туралы» шешімінің жобасы (қоса беріліп отыр) мақұлдансын және  ол Еуразиялық экономикалық комиссия Кеңесінің қарауына ұсынылсын.
2.Осы Өкім Еуразиялық экономикалық одақтың ресми сайтында жарияланған күнінен бастап күшіне енеді. 


Еуразиялық экономикалық комиссия 
Алқасының Төрағасы     						Т. Саркисян

Еуразиялық  экономикалық комиссия Кеңесінің 2017 жылғы 28 сәуірдегі № 20 шешіміне өзгерістер енгізу туралы

Еуразиялық экономикалық одаққа мүше мемлекеттердің (бұдан әрі – мүше мемлекеттер) аумағына әкелінетін өнімге қатысты техникалық реттеу шараларының сақталуын қамтамасыз ету мақсатында 2014 жылғы 29 мамырдағы Еуразиялық экономикалық одақ туралы шарттың 53-бабының 2-тармағына, Еуразиялық экономикалық одақ шеңберіндегі техникалық реттеу туралы хаттамаға (көрсетілген Шартқа № 9 қосымша), Еуразиялық экономикалық одақтың Кеден кодексінің 7 және 80-баптарына сәйкес Еуразиялық экономикалық комиссия Кеңесі шешті:
1.Еуразиялық экономикалық комиссия Кеңесінің «Кеден органдарының Еуразиялық экономикалық одақтың техникалық регламенттерінің талаптарына сәйкестікті бағалау туралы құжаттарды қабылдауының кейбір мәселелері туралы» 2017 жылғы 28 сәуірдегі № 20 шешіміне мынадай өзгерістер енгізілсін:
а) кіріспедегі «Еуразиялық экономикалық одаққа мүше мемлекеттердің (бұдан әрі тиісінше – Одақ, мүше мемлекеттер) аумағына әкелінетін өнімге қатысты техникалық реттеу шараларының сақталуын қамтамасыз ету мақсатында» деген сөздер ««Еуразиялық экономикалық одаққа мүше мемлекеттердің (бұдан әрі тиісінше – Одақ, мүше мемлекеттер) аумағына әкелінетін өнімге қатысты техникалық реттеу шараларының сақталуын қамтамасыз ету мақсатында Еуразиялық экономикалық одақтың Кеден кодексінің 7 және 80-баптарына сәйкес» деген сөздермен ауыстырылсын;
б) 3-тармақ мынадай редакцияда жазылсын:
«3. «Еуразиялық экономикалық одаққа мүше мемлекеттердің уәкілетті органдары сыртқы және өзара сауданы реттеу кезінде ресімдейтін, соның ішінде тыйым салулар мен шектеулердің сақталуын растау мақсаттары үшін кедендік операциялар жасау кезінде ұсынылатын құжаттардың дерекқорларын пайдалану» жалпы процесіне қосылу жөніндегі жұмыстар аяқталғанға дейін Еуразиялық экономикалық комиссия Алқасының 2016 жылғы 10 мамырдағы № 39 шешімімен бекітілген технологиялық құжаттарға сәйкес берілген сәйкестік сертификаттары мен сәйкестік туралы тіркелген декларациялардың бірыңғай тізілімнің (бұдан әрі – бірыңғай тізілім) ұлттық бөліктерінен Одақтың техникалық регламенттерінің талаптарына сәйкестікті бағалау туралы құжаттар туралы мәліметтер алатын мүше мемлекеттердің сұрау салушы уәкілетті органдары деп соның ішінде мүше мемлекеттердің  кеден органдары түсініледі деп белгіленсін.»; 
в) мынадай мазмұндағы 31 және 32-тармақтармен толықтырылсын:
«31. Мүше мемлекеттердің кеден органдары «Еуразиялық экономикалық одаққа мүше мемлекеттердің уәкілетті органдары сыртқы және өзара сауданы реттеу кезінде ресімдейтін, соның ішінде тыйым салулар мен шектеулердің сақталуын растау мақсаттары үшін кедендік операциялар жасау кезінде ұсынылатын құжаттардың дерекқорларын пайдалану» жалпы процесіне қосылу жөніндегі жұмыстар аяқталғанға дейін:
бірыңғай тізілімнің ұлттық бөліктерінен Одақтың техникалық регламенттерінің талаптарына сәйкестікті бағалау туралы құжаттар туралы мәліметтерді пайдалануды;
осы Шешімнің 3-тармағында көрсетілген технологиялық құжаттарға сәйкес сұрау салу бойынша бірыңғай тізілімнің ұлттық бөліктерінен Одақтың техникалық регламенттерінің талаптарына сәйкестікті бағалау туралы құжаттар туралы мәліметтерді автоматты режимде алуды қамтамасыз етсін.
32. Мүше мемлекеттердің бірыңғай тізілімнің ұлттық бөліктерін жүргізуге уәкілеттілік берілген мемлекеттік органдары мүше мемлекеттердің кеден органдарының сұрау салуы бойынша оларға осы Шешімнің 3-тармағында көрсетілген технологиялық құжаттарға сәйкес сұрау салу бойынша бірыңғай тізілімнің ұлттық бөліктерінен Одақтың техникалық регламенттерінің талаптарына сәйкестікті бағалау туралы құжаттар туралы мәліметтерді автоматты режимде беруді қамтамасыз етсін.».
2. Осы Шешім ресми жарияланған күнінен бастап күнтізбелік 10 күн өткен соң күшіне енеді.

Еуразиялық экономикалық комиссия Кеңесінің мүшелері:

